[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000012", "text": "Palusin Euroopa Liidu esindust ta\u0308psustada, kuidas on strateegia ja poliitika kasutus EL maades. Vastus: \u201eEuroopa Liidus teeb iga riik nii nagu ise soovib. Kui vaadata ELi otsuste vastuvo\u0303tmist siis kasutatakse avalike arutelude la\u0308biviimiseks teatist (meie mo\u0303ttes sarnane va\u0308ljato\u0308o\u0308tamise kavatsusele) ja siis on strateegiad \u2013 mis on meie mo\u0303ttes pigem sarnased poliitika po\u0303hialustele kui arengukavale. On ka tegevuskavad, mis sarnanevad arengukavadele\u201c."}, {"text_idx": "#000016", "text": "Leian, et arengudokumentide puhul peaks kasutama mo\u0303tteviisi arenguspiraalist. Seda saab ette kujutada keerdtrepina, millel on mo\u0303lemal pool ka\u0308sipuud \u2013 piirid, mis optimeerivad meie vajadusi, ootusi ja vo\u0303imalusi. Piiri u\u0308letades, na\u0308iteks, eestlaste arvu edasisel va\u0308henemisel kukume arenguspiraalist va\u0308lja.Paraku, \u201eEesti 2035\u201c la\u0308heb rahvastikukriisist mo\u0308o\u0308da, seda so\u0303nagi ei leia. Tahetakse to\u0303sta ku\u0308ll su\u0308ndimust, aga ei ma\u0308rgita \u2013 kuidas."}, {"text_idx": "#000017", "text": "Su\u0308ndimus lu\u0308katakse rahvastiku arengukava peale, mille koostamisega on ko\u0303ik ministeeriumid no\u0303us, sest ise ei pea enam pead murdma, sest on leitud koostaja \u2013 rahvastikuminister. O\u0303petlik on meenutada, et Sotsiaalministeeriumis koostatud rahvatervise arengukava, va\u0308hemalt oma esialgses staadiumis, su\u0308ndimust ei ka\u0308sitlenudki \u2013 pole nende rida. Va\u0308lja on ja\u0308a\u0308nud millenniumilaste \u2013 lumehelbekeste \u2013 teravalt u\u0308les kerkinud vaimne ja kehaline tervis, mis ometi hakkab ma\u0308a\u0308rama Eesti la\u0308hitulevikku. Olles uurinud Arvo Sirendi a\u0308rgitusel Eesti rahvastiku tervist XX sajandi va\u0308ltel statistiliste na\u0308itajate alusel leian, et mul on o\u0303igus puudustele osundada."}]